b'\n_START_ARTICLE_\nMargrete av Danmark\n_START_SECTION_\nEtterm\xc3\xa6le\n_START_PARAGRAPH_\nMargretes etterkommer Jakob VI giftet seg med en annen prinsesse av Danmark og en slektning av Margrete, Anne av Danmark, s\xc3\xb8ster til Christian IV. Jakob og Anne ble stamforeldre til alle framtidige monarker av b\xc3\xa5de Skottland og England._NEWLINE_Da det p\xc3\xa5 1900-tallet ble \xc3\xb8kende misn\xc3\xb8ye med de britiske sentralmyndighetenes behandling av distriktene, ble den historiske avtalen om Margretes ekteskapskontrakt gravd frem igjen. En b\xc3\xb8nn ble sendt til kongene i Norge og Danmark om kontantutbetaling av Margretes medgift til det skotske finansdepartementet, slik at Orkn\xc3\xb8yene og Shetlands\xc3\xb8yene kunne tilbakef\xc3\xb8res til sin opprinnelige posisjon som en del av Norge, eventuelt Danmark, og ikke som en del av Storbritannia. Da dette ikke var politisk mulig, ble ikke l\xc3\xb8srivelsen foretatt, skj\xc3\xb8nt medgiften er fortsatt ikke betalt. Til tross for skotsk overtagelse ble ikke forbindelsen til Norge brutt. Norske institusjoner og myndigheter fortsatte delvis \xc3\xa5 fungere, og norsk var i hvert fall p\xc3\xa5 Shetland b\xc3\xa5de tale- og skriftspr\xc3\xa5k i ganske lang tid.'